На основу члана 41. став 3. Пословника Владе („Службени гласник РС”, бр. 61/06 - пречишћен текст, 69/08, 88/09, 33/10, 69/10, 20/11, 37/11, 30/13, 76/14, 8/19 – др. пропис), на предлог Министарства трговине, туризма и телекомуникација,

Одбор за привреду и финансије одређује

ПРОГРАМ ЈАВНЕ РАСПРАВЕ О НАЦРТУ ЗАКОНА О
ЗАШТИТИ ПОТРОШАЧА

1. У поступку припреме закона, Министарство трговине, туризма и телекомуникација спроводи јавну расправу о Нацрту закона о заштити потрошача (у даљем тексту: Нацрт закона), који је саставни део овог програма.

2. Јавна расправа о Нацрту закона спровешће се од 4. до 25. новембра 2019. године.

3. Учесници у јавној расправи су представници државних органа, привредних субјеката, академске заједнице, струковних удружења, еминентни стручњаци у овој области, као и друге заинтересоване странке.

4. Текст Нацрта закона биће постављен на интернет страници Министарства трговине, туризма и телекомуникација www.mtt.gov.rs и на порталу е-управе www.euprava.gov.rs.

5. Примедбе, предлози и сугестије достављају се Министарству трговине, туризма и телекомуникација, путем електронске поште на адресу: zastita.potrosaca@mtt.gov.rs или писаним путем на адресу: Министарство трговине, туризма и телекомуникација, Сектор за заштиту потрошача, Немањина 26,11000 Београд, са напоменом: „За јавну расправу о Нацрту закона о заштити потрошача”.

6. У току јавне расправе биће организован округли сто који ће се одржати 15. новембра 2019. године у Привредној комори Србије, ул. Ресавска 15, сала 1, Београд, са почетком у 11,00 часова.

7. Током јавне расправе Министарство трговине, туризма и телекомуникација доставиће Нацрт закона на мишљење Европској комисији, ради прибављања експертизе.

8. По окончању јавне расправе Министарство трговине, туризма и телекомуникација сачиниће извештај о спроведеној јавној расправи о Нацрту закона.

9. Овај програм, ради реализације, доставити Министарству трговине, туризма и телекомуникација, које ће јавни позив за учешће у јавној расправи са овим програмом објавити на својој интернет страници и на порталу е-управе.

05 Број: 011-10913/2019

У Београду, 31. октобра 2019. године

ОДБОР ЗА ПРИВРЕДУ И ФИНАНСИЈЕ

|  |  |  |
| --- | --- | --- |
|  |

|  |
| --- |
| ПРЕДСЕДНИК ОДБОРАСиниша Мали |

 |